title: Komisjoni rakendusmäärus (EL) 2016/435, 22. märts 2016, millega tühistatakse suhkrusektoris määrusega (EÜ) nr 891/2009 avatud tariifikvootide alusel välja antavate impordilitsentside taotluste esitamise peatamine

text:
               23.3.2016

               ET

               Euroopa Liidu Teataja

               L 76/34

         KOMISJONI RAKENDUSMÄÄRUS (EL) 2016/435,
   22. märts 2016,
   millega tühistatakse suhkrusektoris määrusega (EÜ) nr 891/2009 avatud tariifikvootide alusel välja antavate impordilitsentside taotluste esitamise peatamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni määrusega (EÜ) nr 891/2009 (2) on avatud aastased tariifikvoodid suhkrusektori toodete importimiseks.

               (2)

               Impordilitsentsitaotluste esitamine järjekorranumbri 09.4321 puhul peatati komisjoni rakendusmäärusega (EL) 2015/1733 (3) alates 29. septembrist 2015.

               (3)

               Pärast kasutamata jäänud ja/või osaliselt kasutatud litsentsidest teavitamist muutusid kõnealuse järjekorranumbri puhul märgitud kogused taas kättesaadavaks. Seega tuleks taotluste esitamise peatamine määruse (EÜ) nr 891/2009 artikli 5 lõike 2 kohaselt tühistada.

               (4)

               Meetme tõhususe tagamiseks peaks käesolev määrus jõustuma Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärusega (EL) 2015/1733 kehtestatud impordilitsentsitaotluste esitamise peatamine tühistatakse järjekorranumbri 09.4321 puhul.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 891/2009, 25. september 2009, millega avatakse teatavad ühenduse tariifikvoodid suhkrusektoris ja sätestatakse nende haldamine (ELT L 254, 26.9.2009, lk 82).

      (3)  Komisjoni rakendusmäärus (EL) 2015/1733, 28. september 2015, millega kehtestatakse jaotuskoefitsient, mida kohaldatakse määruse (EÜ) nr 891/2009 kohaselt suhkrusektoris avatud tariifikvootide raames ajavahemikul 8. kuni 14. septembrini 2015 esitatud impordilitsentsi taotlustega hõlmatud koguste suhtes, ja peatatakse kõnealuste litsentside taotluste esitamine (ELT L 252, 29.9.2015, lk 40).


title: Komisjoni rakendusmäärus (EL) 2016/129, 1. veebruar 2016, millega muudetakse määrust (EL) nr 37/2010 seoses toimeainega „Taime Humulus lupulus L. puhastatud pooltahke ekstrakt, mis sisaldab ligikaudu 48 % beetahappeid (kaaliumsooladena)” (EMPs kohaldatav tekst)

text:
               2.2.2016

               ET

               Euroopa Liidu Teataja

               L 25/44

         KOMISJONI RAKENDUSMÄÄRUS (EL) 2016/129,
   1. veebruar 2016,
   millega muudetakse määrust (EL) nr 37/2010 seoses toimeainega „Taime Humulus lupulus L. puhastatud pooltahke ekstrakt, mis sisaldab ligikaudu 48 % beetahappeid (kaaliumsooladena)”
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:

               (1)

               Määruse (EÜ) nr 470/2009 artiklis 17 on nõutud, et Euroopa Liidus loomakasvatuses kasutatavates biotsiidides või toiduloomade veterinaarravimites kasutamiseks ettenähtud farmakoloogiliste toimeainete jääkide piirnormid (edaspidi „jääkide piirnorm”) tuleb kehtestada määrusega.

               (2)

               Komisjoni määruse (EL) nr 37/2010 (2) lisa tabelis 1 on sätestatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.

               (3)

               Taime Humulus lupulus L. puhastatud pooltahket ekstrakti, mis sisaldab ligikaudu 48 % beetahappeid (kaaliumsooladena), ei ole veel kõnealusesse tabelisse kantud.

               (4)

               Euroopa Ravimiametile (edaspidi „ravimiamet”) on esitatud taotlus kehtestada taime Humulus lupulus L. puhastatud pooltahke ekstrakti (mis sisaldab ligikaudu 48 % beetahappeid (kaaliumsooladena)) jääkide piirnormid mee puhul.

               (5)

               Ravimiamet pidas veterinaarravimikomitee arvamuse alusel taime Humulus lupulus L. puhastatud pooltahke ekstrakti (mis sisaldab ligikaudu 48 % beetahappeid (kaaliumsooladena)) jääkide piirnormide kehtestamist mee puhul inimeste tervise kaitse seisukohast ebavajalikuks.

               (6)

               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.

               (7)

               Võttes arvesse, et jäägid mees ei läbi metaboolseid protsesse, mis võib aga nii olla muude loomset päritolu toidukaupade puhul, jõudis ravimiamet järeldusele, et jääkide piirnormi käsitleva soovituse ekstrapoleerimine seoses taime Humulus lupulus L. puhastatud pooltahke ekstraktiga, mis sisaldab ligikaudu 48 % beetahappeid (kaaliumsooladena), ei ole asjakohane.

               (8)

               Seepärast tuleks määrust (EL) nr 37/2010 vastavalt muuta.

               (9)

               Käesoleva määrusega ette nähtud meetmed on kooskõlas veterinaarravimite alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2016

            Komisjoni nimel

            president

         Jean-Claude JUNCKER

      (1)  ELT L 152, 16.6.2009, lk 11.

      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).

      LISA
      Määruse (EL) nr 37/2010 lisa tabelisse 1 lisatakse tähestikulist järjekorda järgides kanne järgmise toimeaine kohta.

                     Farmakoloogiline toimeaine

                     Markerjääk

                     Loomaliik

                     Jääkide piirnorm

                     Sihtkoed

                     Muud sätted (vastavalt määruse (EÜ) nr 470/2009 artikli 14 lõikele 7)

                     Terapeutiline liigitus

                     „Humulus lupulus L. puhastatud pooltahke ekstrakt, mis sisaldab ligikaudu 48 % beetahappeid (kaaliumisooladena)

                     EI KOHALDATA

                     Mesilased

                     Piirnorme ei nõuta

                     Mesi

                     KIRJE PUUDUB

                     Antiparasiitikumid / ektoparasiitide vastased ained”


title: Komisjoni rakendusmäärus (EL) 2017/481, 20. märts 2017, millega muudetakse seoses kõrge patogeensusega linnugripiga määruse (EÜ) nr 798/2008 I lisas Ameerika Ühendriike käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi (EMPs kohaldatav tekst )

text:
               21.3.2017

               ET

               Euroopa Liidu Teataja

               L 75/15

         KOMISJONI RAKENDUSMÄÄRUS (EL) 2017/481,
   20. märts 2017,
   millega muudetakse seoses kõrge patogeensusega linnugripiga määruse (EÜ) nr 798/2008 I lisas Ameerika Ühendriike käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
   ning arvestades järgmist:

               (1)

               Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad“) liitu importimise suhtes ja liidu kaudu toimuva transiidi suhtes, kaasa arvatud ladustamine transiidi ajal. Kõnealuses määruses on sätestatud, et neid kaupu tohib liitu importida ja läbi liidu vedada ainult kõnealuse määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

               (2)

               Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon või piirkond kõrge patogeensusega linnugripist vabaks.

               (3)

               Määruse (EÜ) nr 798/2008 I lisa 1. osas on Ameerika Ühendriigid loetletud kolmanda riigina, mille territooriumilt asjaomaste kaupade liitu importimise või liidust läbi vedamise suhtes ei kehti kõrge patogeensusega linnugripi esinemisest tulenevad piirangud.

               (4)

               Euroopa Ühenduse ja Ameerika Ühendriikide valitsuse vahel sõlmitud kokkuleppega, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid (edaspidi „kokkulepe“), (4) mis kiideti heaks nõukogu otsusega 1998/258/EÜ, (5) on ette nähtud piirkondadeks jaotamise meetmete kiire vastastikune tunnustamine liidus või Ameerika Ühendriikides aset leidva taudipuhangu korral.

               (5)

               4. märtsil 2017 kinnitasid Ameerika Ühendriigid kõrge patogeensusega linnugripi alatüübi H7N9 esinemist ühes Tennessee osariigi Lincolni maakonna kodulinnukasvatuses. Seega ei saa kogu selle kolmanda riigi territooriumi enam käsitada kõnealusest haigusest vabana.

               (6)

               Ameerika Ühendriikide veterinaarasutused kehtestasid asjaomase põllumajandusettevõtte ümber 10 km raadiusega kontrolltsooni, mis hõlmas Tennessee osariigi Lincolni, Franklini ja Moore'i maakonna teatavaid osi ning Alabama osariigi Madisoni ja Jacksoni maakondi. Ameerika Ühendriikide veterinaarasutused peatasid otsekohe veterinaarsertifikaatide väljastamise kõnealustest maakondadest liitu ekspordiks ettenähtud kaubasaadetistele ning rakendasid kõrge patogeensusega linnugripi tõrje ja leviku piiramiseks hädatapmise põhimõtet.

               (7)

               Ameerika Ühendriigid esitasid oma territooriumi epidemioloogilise olukorra kohta teavet ja kirjeldasid meetmeid, mida on võetud kõrge patogeensusega linnugripi edasise leviku ärahoidmiseks, ning komisjon on nüüdseks nii teavet kui ka meetmeid hinnanud. Hindamise alusel ning liidu ja Ameerika Ühendriikide kokkuleppes sätestatud kohustuste ja Ameerika Ühendriikide esitatud tagatiste põhjal ning selleks et kaitsta liitu selliste loomatervise riskide eest, mis on seotud Ameerika Ühendriikidest liitu kaupade sissetoomisega, on asjakohane kehtestada piirangud kaupade liitu sissetoomisele Tennessee ja Alabama maakonnast, mis on kõrge patogeensusega linnugripist tabandunud. Seepärast tuleks muuta Ameerika Ühendriike käsitlevat kannet määruse (EÜ) nr 798/2008 I lisa 1. osa loetelus, et võtta arvesse kõnealuse kolmanda riigi piirkondadeks jaotamist praeguse kõrge patogeensusega linnugripi puhangu tõttu.

               (8)

               Seepärast tuleks määruse (EÜ) nr 798/2008 I lisa vastavalt muuta.

               (9)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa 1. osa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2017

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 343, 22.12.2009, lk 74.

      (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

      (4)  EÜT L 118, 21.4.1998, lk 3.

      (5)  EÜT L 118, 21.4.1998, lk 1.

      LISA
      Määruse (EÜ) nr 798/2008 I lisa 1. osasse lisatakse Ameerika Ühendriike käsitlevasse kandesse järgmised kirjed numbrite järjekorras:

                  Kolmanda riigi või territooriumi ISO-kood ja nimi

                  Kolmanda riigi, territooriumi, tsooni või piirkonna kood

                  Kolmanda riigi, territooriumi, tsooni või piirkonna kirjeldus

                  Veterinaarsertifikaat

                  Eritingimused

                  Eritingimused

                  Linnugripi seire staatus

                  Linnugripi vastu vaktsineerimise staatus

                  Salmonella tõrje staatus (6)

                  Näidis(ed)

                  Lisatagatised

                  Lõppkuupäev (1)

                  Alguskuupäev (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  „US – Ameerika Ühendriigid

                  US-2.23

                  Tennessee osariik

                              Lincolni maakond

                              Franklini maakond

                              Moore'i maakond

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Alabama osariik

                              Madisoni maakond

                              Jacksoni maakond

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1“


title: Komisjoni rakendusmäärus (EL) nr 776/2011, 2. august 2011 , teatavate kaupade klassifitseerimise kohta kombineeritud nomenklatuuris

text:
               4.8.2011

               ET

               Euroopa Liidu Teataja

               L 201/10

         KOMISJONI RAKENDUSMÄÄRUS (EL) nr 776/2011,
   2. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2011

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kaupade kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Seade toidu valmistamiseks, mõõdud ligikaudu 31 × 47 × 40 cm, maht 25 liitrit. Seadmel on roostevabast terasest korpus, pöörlev alus, lapselukk, juhtimisnupud ja kell.
                  Seade koosneb järgmisest:

                              —

                              mikrolaineahi viie võimsustasemega, suurim väljundvõimsus 900 W, varustatud taimeriga. Ahjul on tootja salvestatud toiduvalmistus- ja sulatusprogrammid; ning

                              —

                              kvartsgrill väljundvõimsusega kuni 1 000 W.

                        Seade on kavandatud toidu valmistamiseks mikrolaineahjus. Grillseadmega saab toitu ka küpsetada, pruunistada ja röstida.

                  8516 50 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8516 ja 8516 50 00 sõnastusega.
                  Seadet ei või klassifitseerida rubriiki 8514 kuuluvaks tööstuslikuks mikrolaineahjuks, arvestades selle väljundvõimsust ja mahtu (vt ka kombineeritud nomenklatuuri selgitavad märkused alamrubriigi 8514 20 80 kohta).
                  XVI jaotise märkuse 3 kohaselt on seade liitmasin, kuna koosneb mikrolaineahjust CN-koodiga 8516 50 00 ja grillist CN-koodiga 8516 60 70.
                  Kõiki seadme omadusi (väljundvõimsus, võimsustasemed ja programmide arv) arvestades tuleb mikrolaineahju käsitleda liitmasina põhifunktsiooni täitjana.
                  Seepärast tuleb seade klassifitseerida CN-koodi 8516 50 00 alla mikrolaineahjuna.


title: Komisjoni rakendusmäärus (EL) 2016/2103, 21. november 2016, millega registreeritakse kaitstud päritolunimetuste ja kaitstud geograafiliste tähiste registris nimetus [Burrata di Andria (KGT)]

text:
               2.12.2016

               ET

               Euroopa Liidu Teataja

               L 327/16

         KOMISJONI RAKENDUSMÄÄRUS (EL) 2016/2103,
   21. november 2016,
   millega registreeritakse kaitstud päritolunimetuste ja kaitstud geograafiliste tähiste registris nimetus [Burrata di Andria (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Burrata di Andria“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Burrata di Andria“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Burrata di Andria“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „Juust“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. november 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 263, 20.7.2016, lk 7.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 1282/2013, 10. detsember 2013 , millega parandatakse määruse (EÜ) nr 2508/2000 (milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandussektori tegevuskavade kohta) poolakeelset versiooni

text:
               11.12.2013

               ET

               Euroopa Liidu Teataja

               L 332/13

         KOMISJONI RAKENDUSMÄÄRUS (EL) nr 1282/2013,
   10. detsember 2013,
   millega parandatakse määruse (EÜ) nr 2508/2000 (milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandussektori tegevuskavade kohta) poolakeelset versiooni
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (1) eriti selle artikli 9 lõiget 5 ja artikli 10 lõiget 4,
   ning arvestades järgmist:

               (1)

               Komisjoni 15. novembri 2000. aasta määruse (EÜ) nr 2508/2000 (milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandussektori tegevuskavade kohta) poolakeelse versiooni artiklis 12 on ilmnenud viga (2). Seepärast tuleb poolakeelset versiooni parandada. Muude keelte versioonides ei ole vaja parandusi teha.

               (2)

               Seepärast tuleks määrust (EÜ) nr 2508/2000 vastavalt parandada. Selleks et parandatavas õigusaktis leiduvad vead võimalikult kiiresti kõrvaldada, peaks käesolev määrus jõustuma kolmandal päeval pärast selle avaldamist.

               (3)

               Käesolevas määruses sätestatud meetmed on kooskõlas kalandustooteturu korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Muudatused kehtivad ainult poolakeelse versiooni kohta.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. detsember 2013

            Komisjoni nimel

            president

         José Manuel BARROSO

      (1)  EÜT L 17, 21.1.2000, lk 22.

      (2)  EÜT L 289, 16.11.2000, lk 8.